Boletín Oficial del Principáu d'Asturies

El Boletín Oficial del Principáu d'Asturies (BOPA) ye'l Diariu oficial de la comunidá autónoma del Principáu d'Asturies. Nel asoléyense les disposiciones xenerales, actos alministrativos y testos que, en virtú de disposición llegal o reglamentaria, deban ser obligatoriamente asoleyaos nel mesmu pa la so validez llegal o eficacia xurídica.

Espublízase tolos díes sacante domingu y festivos. Dende'l xueves, 2 d'agostu de 2007, l'alministración, edición y distribución depende del Serviciu Central de Publicaciones, Archivos Alministrativos y Documentación adscritu a la Conseyería d'Alministraciones Públiques y Voceru del Gobiernu del Principáu d'Asturies. Semestralmente asoléyase un índiz sistemáticu y cronolóxicu coles disposiciones xenerales apaecíes nel boletín.

 Historia 
La información oficial del Principáu d'Asturies ta contenía dende 1835 nuna publicación que la so denomación tien esperimentao variaciones a lo llargo d'esti periodu: 
Boletín Oficial del Principáu d'Asturies: 1835
Boletín Oficial de la provincia d'Uviéu: 1836 a 28-2-1838
Boletín Oficial d'Uviéu: 3 de marzu 1838 a 31-12-1857
Boletín Oficial de la provincia d'Uviéu: 1-1-1858 a 18-1-1979
Boletín Oficial del Conseyu Rexonal d'Asturies: 19-1-1979 a 3-3-1982
Boletín Oficial del Principáu d'Asturies: 19-5-1982 a 1-10-1982
Boletín Oficial del Principáu d'Asturies y de la provincia: 15-10-1982 a 4-4-1995
Boletín Oficial del Principáu d'Asturies dende 5-4-1995

A partir del 20 de xineru de 2009, desapaez la edición impresa del BOPA entamando a publicase solamente n'edición dixital.

 Referencies 

 Enllaces esternos 
Páxina del BOPA 
Testu del BOPA en vLex.com

Categoría:Política d'Asturies
Categoría:Alministración Pública d'Asturies